CELEX: 62016CN0324
Language: et
Date: 2016-06-08 00:00:00
Title: Kohtuasi C-324/16: Eelotsusetaotlus, mille on esitanud Juzgado de lo Contencioso-Administrativo n.° 1 de Santa Cruz de Tenerife (Hispaania) 8. juunil 2016 – Dragados S.A. versus Cabildo Insular de Tenerife

22.8.2016   
            
            
               ET
            
            
               Euroopa Liidu Teataja
            
            
               C 305/16
            
         Eelotsusetaotlus, mille on esitanud Juzgado de lo Contencioso-Administrativo n.o 1 de Santa Cruz de Tenerife (Hispaania) 8. juunil 2016 – Dragados S.A. versus Cabildo Insular de Tenerife
   (Kohtuasi C-324/16)
   (2016/C 305/22)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Contencioso-Administrativo no 1 – Santa Cruz de Tenerife (Santa Cruz de Tenerife esimese astme halduskohus nr 1, Hispaania)
   
      Põhikohtuasja pooled
   
   
      Kaebaja: Dragados S.A..
   
      Vastustaja: Cabildo Insular de Tenerife
   
      Eelotsuse küsimused
   
   Kas, võttes arvesse Euroopa Parlamendi ja nõukogu 16. veebruari 2011. aasta direktiivi 2011/7/EL hilinenud maksmisega võitlemise kohta äritehingute puhul (1) artikli 4 lõiget 1, artiklit 6 ja artikli 7 lõikeid 2 ja 3,
   
               1.
            
            
               tuleb selle direktiivi artikli 7 lõiget 2 tõlgendada nii, et liikmesriik ei või seada võla põhisumma sissenõudmise tingimuseks viivisest loobumist?
            
         
               2.
            
            
               tuleb selle direktiivi artikli 7 lõiget 3 tõlgendada nii, et liikmesriik ei või seada võla põhisumma sissenõudmise tingimuseks sissenõudmiskuludest loobumist?
               Kui vastus nendele kahele küsimusele on jaatav,
            
         
               3.
            
            
               siis kas võlgnik, kui ta on hankija, võib tugineda lepingupoolte tahtevabadusele, et pääseda viivise ja sissenõudmiskulude tasumise kohustusest?
            
         
      (1)  ELT L 48, lk 1.